ΓΡΑΠΤΗ ΕΡΩΤΗΣΗ E-3615/00

υποβολή: Klaus-Heiner Lehne (PPE-DE) προς την Επιτροπή

(22 Νοεμβρίου 2000)

Θέμα: Απόφαση του Δικαστηρίου των Ευρωπαϊκών Κοινοτήτων στην Υπόθεση C-205/98 σχετικά με τα διόδια για φορτηγά στον αυτοκινητόδρομο του Μπρένερ

Το Ευρωπαϊκό Δικαστήριο διαπίστωσε στις 26.09.2000, ότι η Ομοσπονδιακή Δημοκρατία της Αυστρίας παραβίασε τις διατάξεις των Ευρωπαϊκών Συνθηκών όσον αφορά την απαγόρευση διακρίσεων με την καθιέρωση και τη διαμόρφωση διοδίων για φορτηγά αυτοκίνητα στον αυτοκινητόδρομο του Μπρένερ.

Από αυτό προκύπτουν τα ακόλουθα ερωτήματα:

1. Η απόφαση του ΔΕΚ αναφέρεται αποκλειστικά στις εμπορευματικές μεταφορές. Σε ποιο βαθμό έχει η απόφαση αυτή επιπτώσεις για την κυκλοφορία λεωφορείων στον αυτοκινητόδρομο του Μπρένερ και τα επιβαλλόμενα στην κυκλοφορία λεωφορείων διόδια;

2. Σε σχέση με την τελευταία αύξηση των τελών για την κυκλοφορία λεωφορείων στον αυτοκινητόδρομο του Μπρένερ θα πραγματοποιηθεί την 01.12.2000 προσαρμογή των τιμών. Η αναπροσαρμογή αυτή των τιμών οδηγεί σε αύξηση του σήματος των 10 ημερών καθώς και του μηνιαίου σήματος κατά 16,27 %, ενώ το ετήσιο σήμα ακριβαίνει κατά 32,56 %. Θεωρεί ενδεδειγμένη η Ευρωπαϊκή Επιτροπή αυτή την αύξηση καθώς και τις διαφορές των ποσοστιαίων αυξήσεων;

3. Θεωρεί η Ευρωπαϊκή Ένωση και αυτό το γεγονός ως παραβίαση της απαγόρευσης διακρίσεων;

4. Σε ποιες ενέργειες θα προβεί η Ευρωπαϊκή Επιτροπή ενδεχομένως, προκειμένου να άρει παραβίαση της απαγόρευσης διακρίσεων;

Απάντηση της κας de Palacio εξ ονόματος της Επιτροπής

(31 Ιανουαρίου 2001)

1. Η απόφαση του Δικαστηρίου ισχύει αποκλειστικά για τη μεταφορά εμπορευμάτων και δεν έχει καμία επίπτωση στην κυκλοφορία των λεωφορείων που χρησιμοποιούν τον αυτοκινητόδρομο του Βρέννερου ούτε στα διόδια που επιβάλλονται στην κυκλοφορία λεωφορείων.

2.-3. Ενώ ο φόρος προστιθέμενης αξίας που εφαρμόζεται στα διόδια πρέπει να είναι σε συμμόρφωση με τους κανόνες της έκτης οδηγίας 77/388/ΕΟΚ του Συμβουλίου για το Φ.Π.Α., όπως ερμηνεύθηκε από το Δικαστήριο σε πολλές πρόσφατες αποφάσεις, καμία κοινοτική νομοθεσία δεν στοχεύει στην εναρμόνιση των διοδίων για τα λεωφορεία αυτή καθέαυτή(1). Αυτά τα εργαλεία επομένως πρέπει μόνο να τηρούν τις βασικές αρχές της Συνθήκης ΕΚ, μεταξύ των οποίων είναι η γενική απαίτηση της μη-διάκρισης λόγω εθνικότητας. Οι πληροφορίες που παρέχονται από το αξιότιμο μέλος δενποδεικνύουν την παρουσία οποιασδήποτε τέτοιας διάκρισης.

Επιπλέον, ούτε οι αποκλίσεις στην ποσοστιαία αύξηση που αναφέρεται μεταξύ των δίσκων 10ημερών και των μηνιαίων δίσκων διοδίων αφενός, και του ετήσιου δίσκου διοδίων αφετέρου, προκαλούνποψία έμμεσων διακρίσεων. Η Επιτροπή δεν έχει επομένως κανέναν λόγο ή νομική βάση για να διερευνήσει περαιτέρω τις αυξήσεις ή τις αποκλίσεις στην ποσοστιαία αύξηση.

4. Όποτε η Επιτροπή θεωρεί ότι ένα κράτος μέλος δεν τηρεί μιαποχρέωση που απορρέει από τη Συνθήκη ΕΚ ακολουθεί τη διαδικασία που ορίζεται στην ίδια τη Συνθήκη ΕΚ (άρθρα 226 και 228 (πρώην άρθρα 169 και 171)) για το σκοπό αυτό.

(1) Απόφαση της 12.9.2000,ποθέσεις C-276/97 και τέσσερις άλλες, Επιτροπή κατά Γαλλίας και τεσσάρων άλλων κρατών μελών και απόφαση της 18.1.2001,πόθεση C-83/99, Επιτροπή κατά Ισπανίας (δεν έχει ακόμη δημοσιευθεί στο ECR).